Lycée Edward-Steichen

De Lycée Edward-Steichen (gekierzt: LESC) ass eng ëffentlech Grond-, Secondaires- an international Schoul zu Clierf, net wäit ewech vun der Clierfer Gare. Geschicht Mam Gesetz vum 13. Juni 2013 gouf de Clierfer Lycée geschaf an e gouf 2016 nom lëtzebuergesch-amerikanesche Fotograf Edward-Steichen genannt. De Grondstee fir de Lycée gouf den 11. Mee 2015 geluecht an en huet seng Diere fir d'Rentrée 2018/19 op gemaach. Den 21. Juni 2019 gouf en offiziell ageweit. En huet Plaz fir eng 800 Schüler, et gëtt awer scho Pläng fir en eventuellen Ubau fir zousätzlech 400 Schüler. De Bau huet ronn 75 Milliounen Euro kascht. Direkteren 2014 - 2023: Jean Billa 2023 - haut: Max Wolff f.f. Formatiounen De Lycée bitt nieft den nationale Programmer (Enseignement secondaire classique, Enseignement secondaire général, Préparatoire, Formatioun professionnelle) och eng Däitsch, eng Franséisch an eng Englesch Sektioun un. Mam Gesetz vum 13. Juli 2018 gouf och en europäesche Programm am Kader vun enger École européenne agréée agefouert, deen ënnert dem Numm « École internationale Edward Steichen - Clervaux » funktionéiert. D'europäesch Schoul steet ënnert der Direktioun vum Lycée. An der europäescher Schoul gëtt follgend Offer ugebueden: den Zyklus vun zwee Joer an der Fréipedagogik « early education » fir Kanner vu véier bis fënnef Joer; de fënnef-järegen Zyklus vum europäesche Primärunterrecht fir Kanner vu sechs bis zéng Joer; de siwe-järegen Zyklus vum europäesche Secondaire fir Jonker vun 11 bis 18 Joer. Kuckt och Secondaireschoulen zu Lëtzebuerg Um Spaweck Websäit vum Lycée Edward-Steichen Referenzen